(Σημείωση: Ο παρακάτω πίνακας περιεχομένων δεν αποτελεί το τελικό κείμενο, διότι εκκρεμούν ορθογραφικές και συντακτικές διορθώσεις)

ΠΙΝΑΚΑΣ ΠΕΡΙΕΧΟΜΕΝΩΝ

ΙΖ΄ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Δ΄

ΣΥΝΕΔΡΙΑΣΗ ΛΖ΄

Δευτέρα 3 Δεκεμβρίου 2018

ΘΕΜΑΤΑ

Α. ΕΙΔΙΚΑ ΘΕΜΑΤΑ   
1. Άδεια απουσίας των Βουλευτών κ.κ. Γ. Κουμουτσάκου, Κ. Κουκοδήμου και Ε. Καρακώστα, σελ.   
2. Επί διαδικαστικού θέματος, σελ.   
   
Β. ΝΟΜΟΘΕΤΙΚΗ ΕΡΓΑΣΙΑ   
Κατάθεση Εκθέσεως Διαρκούς Επιτροπής:

Η Διαρκής Επιτροπή Οικονομικών Υποθέσεων καταθέτει την έκθεσή της στο σχέδιο νόμου του Υπουργείου Οικονομικών: «Κύρωση του Κρατικού Προϋπολογισμού Οικονομικού έτους 2019», σελ.

ΠΡΟΕΔΡΕΥΩΝ

ΓΕΩΡΓΙΑΔΗΣ Μ. , σελ.

ΟΜΙΛΗΤΕΣ

Επί διαδικαστικού θέματος:  
ΓΕΩΡΓΙΑΔΗΣ Μ. , σελ.  
ΠΡΑΚΤΙΚΑ ΒΟΥΛΗΣ

ΙΖ΄ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Δ΄

ΣΥΝΕΔΡΙΑΣΗ ΛΖ΄

Δευτέρα 3 Δεκεμβρίου 2018

Αθήνα, σήμερα στις 3 Δεκεμβρίου 2018, ημέρα Δευτέρα και ώρα 18.04΄, συνήλθε στην Αίθουσα των συνεδριάσεων του Βουλευτηρίου η Βουλή σε ολομέλεια για να συνεδριάσει υπό την προεδρία του Θ΄ Αντιπροέδρου αυτής κ. **ΜΑΡΙΟΥ ΓΕΩΡΓΙΑΔΗ**.

**ΠΡΟΕΔΡΕΥΩΝ (Μάριος Γεωργιάδης):** Κυρίες και κύριοι συνάδελφοι, αρχίζει η συνεδρίαση.

Αρχικά έχω την τιμή να ανακοινώσω προς το Σώμα τα ακόλουθα:

Η Διαρκής Επιτροπή Οικονομικών Υποθέσεων καταθέτει την έκθεσή της στο σχέδιο νόμου του Υπουργείου Οικονομικών: «Κύρωση του Κρατικού Προϋπολογισμού οικονομικού έτους 2019».

Ο Βουλευτής της Νέας Δημοκρατίας κ. Κουμουτσάκος ζητάει άδεια απουσίας στο εξωτερικό για τις 6 Δεκεμβρίου και τις 7 Δεκεμβρίου 2018. Η Βουλή εγκρίνει;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΕΥΩΝ (Μάριος Γεωργιάδης):** Συνεπώς η Βουλή ενέκρινε τη ζητηθείσα άδεια.

Επίσης, ο Βουλευτής της Νέας Δημοκρατίας κ. Κουκοδήμος ζητάει άδεια απουσίας στο εξωτερικό για τις 6 Δεκεμβρίου και τις 7 Δεκεμβρίου 2018. Η Βουλή εγκρίνει;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΕΥΩΝ (Μάριος Γεωργιάδης):** Συνεπώς η Βουλή ενέκρινε τη ζητηθείσα άδεια.

Ομοίως, η Βουλευτής Β΄ Πειραιώς του ΣΥΡΙΖΑ κ. Καρακώστα ζητάει άδεια απουσίας στο εξωτερικό από το Σάββατο 22 Δεκεμβρίου μέχρι και την Κυριακή 13 Ιανουαρίου 2018 για προσωπικούς λόγους. Η Βουλή εγκρίνει;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΕΥΩΝ (Μάριος Γεωργιάδης):** Συνεπώς η Βουλή ενέκρινε τη ζητηθείσα άδεια.

Κυρίες και κύριοι συνάδελφοι, στο σημείο αυτό θα προχωρήσω στην ανάγνωση των προγραμματισμένων επικαίρων ερωτήσεων για σήμερα Δευτέρα 3 Δεκεμβρίου, από τις οποίες όμως δεν θα συζητηθεί καμμία.

Ξεκινώ με αυτές για τις οποίες προέκυψαν κωλύματα την τελευταία στιγμή.

Η τρίτη με αριθμό 190/27-11-2018 επίκαιρη ερώτηση πρώτου κύκλου του ΣΤ΄ Αντιπροέδρου της Βουλής και Βουλευτή Λάρισας του Κομμουνιστικού Κόμματος Ελλάδας κ. Γεωργίου Λαμπρούλη προς τον Υπουργό Υγείας, σχετικά με τα προβλήματα του Γενικού Νοσοκομείου Λάρισας, δεν θα συζητηθεί λόγω κωλύματος του Αναπληρωτή Υπουργού Υγείας κ. Παύλου Πολάκη για σοβαρούς οικογενειακούς λόγους.

Επίσης, η πέμπτη με αριθμό 191/27-11-2018 επίκαιρη ερώτηση δεύτερου κύκλου του Βουλευτή Αιτωλοακαρνανίας του Κομμουνιστικού Κόμματος Ελλάδας κ. Νικολάου Μωραΐτη προς τον Υπουργό Υγείας, με θέμα: «Προβλήματα στη λειτουργία του Κέντρου Φυσικής Ιατρικής και Αποκατάστασης (ΚΕΦΙΑΠ) Αμφιλοχίας», δεν θα συζητηθεί λόγω κωλύματος του Αναπληρωτή Υπουργού Υγείας κ. Παύλου Πολάκη για σοβαρούς οικογενειακούς λόγους.

Ευχόμαστε όλοι το πρόβλημα υγείας που περνά η οικογένειά του σύντομα να λυθεί.

Η πρώτη με αριθμό 184/26-11-2018 επίκαιρη ερώτηση δεύτερου κύκλου του Βουλευτή Αχαΐας της Νέας Δημοκρατίας κ. Ιάσονα Φωτήλα προς τον Υπουργό Υγείας, με θέμα: «Πρωτοφανής αύξηση των κρουσμάτων και θυμάτων από τον ιό του Δυτικού Νείλου», δεν θα συζητηθεί λόγω κωλύματος του Υπουργού Υγείας κ. Ανδρέα Ξανθού, εξαιτίας φόρτου εργασίας.

Επίσης, η τέταρτη με αριθμό 186/26-11-2018 επίκαιρη ερώτηση δεύτερου κύκλου του Βουλευτή Λακωνίας της Δημοκρατικής Συμπαράταξης ΠΑΣΟΚ - ΔΗΜΑΡ κ. Λεωνίδα Γρηγοράκου προς τον Υπουργό Υγείας, με θέμα: «Οριακή η κατάσταση στο Εθνικό Σύστημα Υγείας», δεν θα συζητηθεί λόγω κωλύματος του Υπουργού Υγείας κ. Ανδρέα Ξανθού, εξαιτίας φόρτου εργασίας.

Η έκτη με αριθμό 171/20-11-2018 επίκαιρη ερώτηση δεύτερου κύκλου του ΣΤ΄ Αντιπροέδρου της Βουλής και Βουλευτή Λάρισας του Κομμουνιστικού Κόμματος Ελλάδας κ. Γεωργίου Λαμπρούλη προς τον Υπουργό Οικονομικών, με θέμα: «Για τους απολυμένους εργαζόμενους των Ενώσεων Αγροτικών Συνεταιρισμών (ΕΑΣ) Λάρισας, Ελασσόνας, Φαρσάλων», δεν θα συζητηθεί λόγω κωλύματος του Υπουργού Οικονομικών κ. Ευκλείδη Τσακαλώτου, ο οποίος βρίσκεται στο Eurogroup.

Επίσης, η έβδομη με αριθμό 173/20-11-2018 επίκαιρη ερώτηση δεύτερου κύκλου του Βουλευτή Β΄ Αθηνών του Κομμουνιστικού Κόμματος Ελλάδας κ. Χρήστου Κατσώτη προς τον Υπουργό Οικονομικών, σχετικά με την εκχώρηση της ακίνητης δημόσιας περιουσίας σε Εταιρεία Ακινήτων του Δημοσίου (ΕΤΑΔ)- Ταμείο Αξιοποίησης Ιδιωτικής Περιουσίας του Δημοσίου (ΤΑΙΠΕΔ), δεν θα συζητηθεί λόγω κωλύματος του Υπουργού Οικονομικών κ. Ευκλείδη Τσακαλώτου, ο οποίος βρίσκεται στο Eurogroup.

Η πρώτη με αριθμό 1722/19-9-2018 ερώτηση του κύκλου αναφορών και ερωτήσεων του Βουλευτή Ηλείας της Δημοκρατικής Συμπαράταξης ΠΑΣΟΚ - ΔΗΜΑΡ κ. Γιάννη Κουτσούκου προς τον ΥπουργόΟικονομικών, με θέμα: «Η σκοπιμότητα και η μεθόδευση της μεταφοράς στο Υπερταμείο κατ’ απαίτηση των δανειστών πενήντα ενός ακινήτων του δημοσίου στον Δήμο Πύργου», δεν θα συζητηθεί λόγω κωλύματος του Υπουργού Οικονομικών κ. Ευκλείδη Τσακαλώτου, ο οποίος βρίσκεται στο Eurogroup.

Η πρώτη με αριθμό 183/26-11-2018 επίκαιρη ερώτηση πρώτου κύκλου της Βουλευτού Καστοριάς της Νέας Δημοκρατίας κ. Μαρίας Αντωνίουπρος τον Υπουργό Οικονομικών,με θέμα: «Μεγάλη ζημία του ελληνικού δημοσίου λόγω της μη μεταστέγασης της ΔOY Καστοριάς», δεν θα συζητηθεί λόγω κωλύματος της Υπουργού Οικονομικών κ. Αικατερίνης Παπανάτσιου, εξαιτίας φόρτου εργασίας.

Επίσης, η δεύτερη με αριθμό 178/23-11-2018 επίκαιρη ερώτηση δεύτερου κύκλου του Βουλευτή Β΄ Αθηνών της Δημοκρατικής Συμπαράταξης ΠΑΣΟΚ – ΔΗΜΑΡ κ. Γεωργίου - Δημητρίου Καρρά προς τον Υπουργό Οικονομικών, με θέμα: «Θα προστατεύσει τελικά το κράτος τους συμπολίτες μας ιδιοκτήτες κατοικιών, που ταλαιπωρούνται από άδικες διεκδικήσεις του δημοσίου, οι οποίες προβάλλονται μέσω της κτηματογράφησης;», δεν θα συζητηθεί λόγω κωλύματος της Υπουργού Οικονομικών κ. Αικατερίνης Παπανάτσιου, εξαιτίας φόρτου εργασίας.

Η δεύτερη με αριθμό 177/22-11-2018 επίκαιρη ερώτηση πρώτου κύκλου του Βουλευτή Σερρών της Δημοκρατικής Συμπαράταξης ΠΑΣΟΚ – ΔΗΜΑΡ κ. Μιχαήλ Τζελέπη προς την Υπουργό Προστασίας του Πολίτη, με θέμα: «Αυξημένη παραβατικότητα στον Νομό Σερρών και υποστελεχωμένη η Διεύθυνση Αστυνομίας Σερρών», δεν θα συζητηθεί λόγω κωλύματος της Υπουργού Προστασίας του Πολίτη κ. Όλγας Γεροβασίλη, εξαιτίας ανειλημμένων υποχρεώσεων.

Η όγδοη με αριθμό 175/20-11-2018 επίκαιρη ερώτηση δεύτερου κύκλου της Βουλευτού Β΄ Πειραιώς του Κομμουνιστικού Κόμματος Ελλάδας κ. Διαμάντως Μανωλάκου προς την ΥπουργόΠροστασίας του Πολίτη, με θέμα: «Για τις συνεχιζόμενες δολοφονικές επιθέσεις φασιστοειδών απέναντι σε μετανάστες εργάτες στους Δήμους Αχαρνών και Φυλής», δεν θα συζητηθεί λόγω κωλύματος της Υπουργού Προστασίας του Πολίτη κ. Όλγας Γεροβασίλη, εξαιτίας ανειλημμένων υποχρεώσεων.

Η ένατη με αριθμό 159/16-11-2018 επίκαιρη ερώτηση δεύτερου κύκλου του Ανεξάρτητου Βουλευτή Β΄ Θεσσαλονίκης κ. Γεωργίου Λαζαρίδη προς την Υπουργό Προστασίας του Πολίτη, με θέμα: «Διερεύνηση ευθυνών για τον χειρισμό και την εξέλιξη των ερευνών στις Βουλιαράτες», δεν θα συζητηθεί λόγω κωλύματος της Υπουργού Προστασίας του Πολίτη κ. Όλγας Γεροβασίλη εξαιτίας ανειλημμένων υποχρεώσεων.

Η τρίτη με αριθμό 188/27-11-2018 επίκαιρη ερώτηση δεύτερου κύκλου του Βουλευτή Αττικής του Κομμουνιστικού Κόμματος Ελλάδας κ. Ιωάννη Γκιόκα προς τον Υπουργό Οικονομικών, σχετικά με την «περιοχή Άγιος Ανδρέας, στη Νέα Μάκρη Αττικής και τις παράνομες διεκδικήσεις της Εκκλησίας», δεν συζητείται λόγω αναρμοδιότητας. Το αρμόδιο Υπουργείο είναι το Υπουργείο Περιβάλλοντος και Ενέργειας.

Η δέκατη με αριθμό 99/24-10-2018 επίκαιρη ερώτηση δεύτερου κύκλου του Βουλευτή Επικρατείας του Λαϊκού Συνδέσμου - Χρυσή Αυγή κ. Χρήστου Παππά προς τον Υπουργό Εθνικής Άμυνας, με θέμα: «Επιτακτική η ανάγκη αυξήσεως της στρατιωτικής θητείας», δεν θα συζητηθεί.

Η ενδέκατη με αριθμό 55/11-10-2018 επίκαιρη ερώτηση δεύτερου κύκλου του Βουλευτή Α΄ Πειραιώς του Λαϊκού Συνδέσμου - Χρυσή Αυγή κ. Νικολάου Κούζηλου προς την Υπουργό Προστασίας του Πολίτη, με θέμα: «Ανεξέλεγκτη η κατάσταση στο κέντρο φιλοξενίας προσφύγων στον Σκαραμαγκά», δεν θα συζητηθεί.

Τέλος, η δωδέκατη με αριθμό 2/1-10-2018 επίκαιρη ερώτηση δεύτερου κύκλου του του Βουλευτή Β΄ Πειραιώς του Λαϊκού Συνδέσμου - Χρυσή Αυγή κ. Ιωάννη Λαγού προς την Υπουργό Προστασίας του Πολίτη, με θέμα: «Αναίτια βία άσκησε η ΕΛ.ΑΣ. στη διαδήλωση της Θεσσαλονίκης που διεξήχθη ενάντια στη συμφωνία των Πρεσπών», δεν θα συζητηθεί.

Όλα τα παραπάνω επιβεβαιώνονται μέσω σχετικής επιστολής από τον Γενικό Γραμματέα της Κυβερνήσεως.

Κυρίες και κύριοι συνάδελφοι, δέχεστε στο σημείο αυτό να λύσουμε τη συνεδρίαση;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΕΥΟΥΣΑ (Μάριος Γεωργιάδης):** Με τη συναίνεση του Σώματος και ώρα 18.11΄ λύεται η συνεδρίαση για την προσεχή Πέμπτη 6 Δεκεμβρίου 2018 και ώρα 9.30΄, με αντικείμενο εργασιών του Σώματος: α) κοινοβουλευτικό έλεγχο, συζήτηση επικαίρων ερωτήσεων και β) νομοθετική εργασία, σύμφωνα με την ημερήσια διάταξη που θα διανεμηθεί.

**Ο ΠΡΟΕΔΡΟΣ ΟΙ ΓΡΑΜΜΑΤΕΙΣ**